Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 957/13/7701	Bardejov, 17.3.2014
EEČ : 2-54-44-2014

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bardejov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 10.12.2013 za prečin úverového podvodu podľa § 222 ods. 1 Tr. zákona na tom skutkovom základe, 

že

dňa 19.03.2012 v predajni XXXXX nachádzajúcej sa v XXXXX uzatvoril so spoločnosťou XXXXX úverovú zmluvu č. XXXXX, na základe ktorej mu bol poskytnutý úver vo výške 675 eur na kúpu spotrebného tovaru - televízora zn. XXXXX v predajnej cene 745 eur, ktorý sa zaviazal spolu s príslušným poplatkom v celkovej výške 810 eur splatiť v 20 mesačných splátkach po 43,39 eur, pričom okrem akontácie vo výške 70 eur neuhradil žiadnu splátku a pri uzatváraní zmluvy uviedol nepravdivé údaje o svojom zamestnávateľovi a výške príjmu, čím takto XXXXX spôsobil škodu vo výške 768,47 eur,

lebo je nepochybné, že skutok nespáchal obvinený.

Odôvodnenie:
Uznesením vyšetrovateľa Okresného riaditeľstva PZ v XXXXX, Odboru kriminálnej polície sp.zn. XXXXX zo dňa 10.12.2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX za prečin úverového podvodu podľa § 222 ods. 1 Tr. zákona na tom skutkovom základe, že dňa 19.03.2012 v predajni XXXXX nachádzajúcej sa v XXXXX uzatvoril so spoločnosťou XXXXX úverovú zmluvu č. XXXXX, na základe ktorej mu bol poskytnutý úver vo výške 675 eur na kúpu spotrebného tovaru - televízora zn. XXXXX v predajnej cene 745 eur, ktorý sa zaviazal spolu s príslušným poplatkom v celkovej výške 810 eur splatiť v 20 mesačných splátkach po 43,39 eur, pričom okrem akontácie vo výške 70 eur neuhradil žiadnu splátku a pri uzatváraní zmluvy uviedol nepravdivé údaje o svojom zamestnávateľovi a výške príjmu, čím takto XXXXX spôsobil škodu vo výške 768,47 eur.

Po vykonaní vyšetrovacích úkonov bol Okresnej prokuratúre XXXXX podľa § 209 ods. 1 Tr. poriadku predložený dňa 04.03.2014 vyšetrovací spis Okresného riaditeľstva PZ v XXXXX, Odboru kriminálnej polície sp.zn. XXXXX spolu s návrhom na zastavenie trestného stíhania.

Preskúmaním na vec sa vzťahujúceho vyšetrovacieho spisu, a to najmä z výsluchu obvineného XXXXX, výsluchu svedka XXXXX a zabezpečených listinných dôkazov, a to správy z Okresného riaditeľstva PZ v XXXXX, Odboru poriadkovej polície, oddelenia dokladov a správy z XXXXX bolo zistené, že sú splnené podmienky na postup prokurátora podľa ustanovenia § 215 ods. 1 písm. c/ Tr. poriadku, pretože bolo dostatočne preukázané, že obvinený XXXXX skutok, ktorý sa mu kladie za vinu nespáchal, pretože v čase spáchania skutku, teda v čase uzatvorenia úverovej zmluvy, a to dňa 19.03.2012, sa nachádzal v Domove sociálnych služieb XXXXX, kde bol umiestnený nepretržite odo dňa 30.11.2011 do 17.08.2012 na základe zmluvy o poskytovaní sociálnej služby uzatvorenej dňa 30.11.2011. 

Prečinu úverového podvodu podľa ustanovenia § 222 ods. 1 Tr. zákona sa dopustí ten, kto vyláka od iného úver alebo zabezpečenie úveru tým, že ho uvedie do omylu v otázke splnenia podmienok na poskytnutie úveru alebo na splácanie úveru, a tak mu spôsobí malú škodu.
 
	Obvinený XXXXX vo svojej výpovedi zo dňa 23.12.2013 uviedol, že to, čo je napísané v uznesení o vznesení obvinenia sa nezakladá na pravde, pretože nikdy nebral nejaké veci na splátky. Niekedy začiatkom jesenných mesiacov bol umiestnený do domova XXXXX z ktorého bol prepustený dňa 17.08.2012. Občiansky preukaz nemá, pretože ho stratil v jeseni alebo mu zhorel. Žiadnu úverovú zmluvu v predajni XXXXX nepodpisoval, ani nijakú inú zmluvu a nikto ho ani nežiadal, aby zobral na svoje meno nejakú úverovú zmluvu s tým, že druhá strana ju bude splácať.

Svedok XXXXX vo svojej výpovedi zo dňa 04.02.2014 uviedol, že je zamestnaný v predajni XXXXX nachádzajúcej sa v XXXXX a je oprávnený spisovať zmluvy o splátkovom predaji za spoločnosť XXXXX. Zmluvu č. XXXXX ktorá mu bola predložená k nahliadnutiu vypisoval osobne a na tejto zmluve je jeho meno a jeho vlastnoručný podpis. Pre značný časový odstup si už však na detaily uzatvorenia predmetnej zmluvy nespomína, ale zdá sa mu, že prišiel za ním XXXXX, ktorého meno nevie uviesť a ktorého poznal len zvidenia, ktorý mu uviedol, že v aute má známeho, ktorý je chorý a tento má záujem o televízor. Nevie sa vyjadriť, či údaje, ktoré sú v zmluve, mu diktoval tento XXXXX alebo mal v ruke občiansky preukaz klienta a taktiež nevie uviesť, akým spôsobom potom došlo k podpisu zmluvy samotným klientom, ale je dosť pravdepodobné, že klient do predajne došiel, alebo mu dal zmluvu podpísať aj mimo predajne. Na záver uviedol, že ak sú v úverovej zmluve nejaké nezrovnalosti, neurobil tak úmyselne a už vôbec nie z nejakých zištných dôvodov. 

Vyššie uvedené skutočnosti boli potvrdené aj správou z Domova sociálnych služieb XXXXX, z ktorej je zrejmé, že obvinený XXXXX bol umiestnený odo dňa 30.11.2011 do 17.08.2012 v ich zariadení na základe zmluvy o poskytovaní sociálnej služby uzatvorenej dňa 30.11.2011, ktorej predchádzala žiadosť o uzatvorenie zmluvy o poskytovaní sociálnej služby zo dňa 21.06.2011 a rozhodnutie XXXXX zo dňa 13.06.2011. 

Taktiež zo správy Okresného riaditeľstva PZ v XXXXX, Odboru poriadkovej polície oddelenia dokladov je zrejmé, že obvinený XXXXX nie je držiteľom občianskeho preukazu s číslom XXXXX, ktoré bolo uvedené v úverovej zmluve a občiansky preukaz s takýmto číslom nebol v evidencii občianskych preukazov nájdený.  

Vykonaným skráteným vyšetrovaním bolo zistené, že skutku sa dopustil XXXXX, ktorému bolo uznesením vyšetrovateľa Okresného riaditeľstva PZ v XXXXX Odboru kriminálnej polície sp.zn. XXXXX zo dňa 07.02.2014 vznesené obvinenie za prečin úverového podvodu podľa § 222 ods. 1 Tr. zákona na tom skutkovom základe, že dňa 19.03.2012 v predajni XXXXX nachádzajúcej sa XXXXX uzatvoril so spoločnosťou XXXXX úverovú zmluvu č. XXXXX, na základe ktorej mu bol poskytnutý úver vo výške 675 eur na kúpu spotrebného tovaru - televízora zn. XXXXX v predajnej cene 745 eur, ktorý sa zaviazal spolu s príslušným poplatkom v celkovej výške 810 eur splatiť v 20 mesačných splátkach po 43,39 eur, pričom okrem akontácie vo výške 70 eur neuhradil žiadnu splátku a pri uzatváraní zmluvy zneužil osobné údaje XXXXX, čím takto spoločnosti XXXXX spôsobil škodu vo výške 768,47 eur.
 
	Obvinený XXXXX sa k spáchaniu skutku kladeného mu za vinu priznal a ďalej využil svoje právo a odmietol k veci vypovedať.

V zmysle ustanovenia § 215 ods. 1 písm. c/ Tr. poriadku prokurátor zastaví trestné stíhanie, ak je nepochybné, že skutok nespáchal obvinený.

Vzhľadom na vyššie uvedené a na to, že obvinený XXXXX skutok nespáchal, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka